Bir di Indonesia

Bir di Indonesia telah bermula pada tahun 1929, apabila syarikat bir Heineken telah menubuhkan kilang pembuatan bir pertamanya di Surabaya, Jawa Timur, semasa pemerintahan kolonial Belanda di Indonesia. Ini adalah salah satu perusahaan bir terawal yang bertapak di Asia Tenggara. Pada Julai 1931, Archipel Brouweriji Compagnie (Archipelago Brewery Co.) telah ditubuhkan di Batavia (kini dikenali sebagai Jakarta), oleh pembuat bir Jerman iaitu, Beck's, membina kilang bir di Singapura dan Batavia. Menjelang tahun 1960-an, rakyat Indonesia membangunkan jenama bir tempatan mereka sendiri, termasuk Bintang Beer (dinasionalisasikan dari Heineken) dan Anker Beer.

 Larangan 
Sebagai negara majoriti beragama Islam, industri alkohol menghadapi tentangan berterusan dari parti Islam dan kumpulan pendesak di negara Indonesia. Hukum pemakanan Islam menetapkan bahawa pengambilan alkohol adalah larangan. Oleh kerana pelbagai peraturan, penjualan alkohol semakin berkurangan di Indonesia pada tahun 2014-2015.

 Bahagian pasaran 
Kini, PT Multi Bintang Indonesia Tbk ialah kilang bir domestik yang terbesar di Indonesia, dengan Bir Bintang-nya menerajui pasaran sebagai jualan bir yang terbesar di Indonesia. Multi Bintang Indonesia menerajui pasaran bir Indonesia dengan jumlah bahagian volum melebihi 61% pada tahun 2012.

Multi Bintang ialah anak syarikat kepada Heineken Asia Pasifik. Pada tahun 2011, Bintang Beer telah memenangi Pingat Emas bagi Kategori Bir Lager dan dianugerahkan Champion Beer 2011 pada pertandingan bir bertaraf dunia, Anugerah Antarabangsa Industri Pembuatan Bir (BIIA 2011) di London. Pada tahun 2014, Bintang Radler telah diperkenalkan yang merupakan bir berperisa pertama yang dihasilkan dalam negara di Indonesia."Beer in Indonesia". Euromonitor.com. Retrieved 5 November 2015.

Pengeluar bir utama yang lain adalah Delta Djakarta yang terkenal dengan Bir Anker-nya, dan PT Bali Hai Brewery Indonesia yang terkenal dengan Bali Hai-nya. Indonesia juga mengeluarkan jenama lain di bawah lesen termasuk Bir San Miguel dan bir Asahi .

 Senarai pengilang bir 
 PT Multi Bintang
 PT Delta Djakarta
 PT Bali Hai Brewery Indonesia

 Rujukan 

Kategori:Bir